Un fost jucător și antrenor al Rapidului a dat verdictul în cazul luptei la titlu: "Dacă nu câștigă, va fi foarte greu!"
Rapid se află în lupta pentru titlu în acest sezon. Giuleștenii se confruntă cu CFR Cluj și cu FCSB.
Constantin Schumacher, fostul jucător și antrenor al formației bucureștene, a vorbit despre șansele la titlu ale echipei pregătite de Cristiano Bergodi.
"Dacă nu câștigă, va fi foarte greu!"
"Dacă ai jucat acolo și ai făcut performanță, nu ai cum să nu ai legătură cu clubul. Noi am fost inițiatorii noului club. E o amintire foarte frumoasă. Am trăit lucruri frumoase și ca antrenor, dar și ca jucător. Nu poți să le uiți.
Am fost la meciul cu FCSB. Au avut un meci foarte bun. Dar după un meci foarte bun la Rapid, vine tot timpul bumerangul.
Acum era o șansă foarte mare. La șapte puncte este mai greu. Nu imposibil, dar greu. Dacă nu câștigă la Craiova, va fi foarte greu.", a declarat Constantin Schumacher, pentru Digi Sport.